Dear Nathan

Dear Nathan inggih punika silih tunggil film drama Indonésia sané kasobyahang duk Maret warsa 2017 miwah disutradarai olih Indra Gunawan. Artis utama sané wénten ring film puniki inggihnyané Amanda Rawles sareng Jefri Nichol. Katulad saking novél sané mamurda sama reriptan Erisca Febriani.

 Novél 
Dear Nathan pinaka carita saking Wattpad sané ngantos mangkin akéh sang sané ngwacén ngantos 28 yuta. Saking kamuat drika, akéh sané seneng sareng carita puniki utamannyané truna-truni. Sangkaning kasub, akéh penerbit sané meled ngamedalang buku. Erisca sang sané ngripta taler naenin bogbogina antuk semaya jagi katerbitang buku. Nanging salanturnyané terbit saking penerbit Best Média ring bulan Maret 2016. Cétakan kapertama ri kala kasyobyahang ring toko buku, kasub pesan ngantos mayuta-yuta raris pinaka best seller nomer siki ring makudang-kudang toko di Indonésia. Sangkaning kalintang kasub, raris kamedalang olih Rapi Film marupa film utawi sasolahan.

 Jalan carita 
Salma (Amanda Rawles) pinaka silih tunggil sisya sané pindah ka SMA Garuda. Kacritayang Salma kasép rauh ri kala upacara bendéra sareng siki sisya sané mawasta Nathan (Jefri Nichol), sané kauningin bengal tur seneng majaguran. Salma mautsaha nénten ngawag milihin timpal, ngedohin Nathan. Nanging, Nathan ngawinang ramé sawiréh tresna sareng Salma. Makéh utsaha Salma ngedohin Nathan ngantos nepukin masa lalu Nathan tur ngawinang ipun taler kalulut tresna. Ri kala Nathan jagi mauwah dados jadma sané alep, tunangannyané sané sampun sué mawasta Seli (Denira Wiraguna) mawali mapakidih tresnanyané
Sinopsis di filmindonesia.or,d , diakses pada 30 April 2020

Pustaka

Kategori:Film Indonésia